
ANUNŢURI 


Pentru că este vremea unui mic bilanţ la aniversarea a 3 ani de la prima apariţia a foii MaxiMina, vă oferim câteva 
cifre, adunate de când aici se consemnează evenimentele din obşte. De fapt nu sunt simple cifre, ci vieţile noastre, 
cu bune şi cu grele, aşa cum ne-a rânduit Dumnezeu să le petrecem: 

* în ultimii trei ani în obşte (lărgită) au fost 7 cununii şi s-au născut 44 de prunci; au trecut la Domnul 29 de 
fraţi şi au fost hirotoniți 4 preoţi. 

+ am consemnat lucrările intense de la Biserică şi târnosirea ei din 2022. 

* ne-am bucurat de activităţile tot mai puternice ale fraţilor din obşte care se ocupă de şcoală, grădiniţă, librărie şi 
asociaţiile pentru cei în nevoi. 

+ am trecut împreună prin greul şi opreliştile pandemiei şi al începutului de război de la graniţă, dar şi prin bucuria 
de a mai putea fi prezenţi fizic la slujbe sau a ne bucura de pelerinaje prin ţară şi dincolo de hotare. 

+ am aflat despre minuni petrecute lângă noi şi ne-am bucurat pentru fiecare dar făcut de Dumnezeu prin noi şi noi 
moaşte de sfinţi primite. 


SLAVĂ LUI DUMNEZEU PENTRU TOATE! 


ŞTIRI 


* În conștiința Mănăstirii Simonos Petras, 
ctitorul ei, domnitorul Mihai Viteazul, 
este considerat un om sfânt. „Unul din- 
tre cei care se pomenesc în fiecare dumini- 
că, la fiecare priveghere, în orice împrejura- 
re şi la fiecare parastas este Mihai Voievod. 
Noi avem această conştiinţă că este binefă- 
cătorul mănăstirii. De altfel, noi, părinţii 
simonopetriţi, aşteptăm iniţiativa Bisericii 
Ortodoxe Române în legătură trecerea sa în 
, “uliu calendar, pentru a-l cinsti după cuviinţă şi 
due 2.74 aici în Sfântul Munte Athos.” (sursa: basili- 
Alexandria, 1890. ca.ro) 


Pe scaun este patriarhului Sofronie, iar în dreapta sa (stânga cum 
privim) este Sf. Nectarie. 


Aytopetruii Dozadi 


* Blogul Photoarchive a postat de curând o 
fotografie necunoscută până acum a 
Sfântului Nectarie, de pe vremea când era episcop de Pentapole şi trăia în Egipt. (sursa: orthodoxchristian.com) 


LIBRĂRIA LOGOS 


ne recomandă 


Sf. Nicolae Velimirovici OPTIMIŞTI, 


SĂ FIM OPTIMIŞTI, ORICE S-AR ÎNTÂMPLA CSR Amt 


Creştinismul constituie cea mai mare cetate de optimism. Credinţa, nădejdea şi iubi- 
rea alcătuiesc împreună optimismul. Numai optimismul ne mântuieşte. Dacă nu 
avem optimism, nu avem credinţă. Pe chipul optimistului în fiecare zi se răsfrâng ra- 
zele soarelui, îl încălzesc şi îi luminează sufletul, în vreme ce chipul pesimistului ră- 
mâne fără soare, iar drept rezultat, sufletul lui este rece şi întunecat. Primul — cel op- 
timist — vede florile în fiecare zi, în vreme ce al doilea — pesimistul — vede totul ca pe 
un loc murdar, plin de gunoaie. Nu poate să existe nicio lucrare creatoare fără opti- 
mism. Fraţilor, să fim optimişti şi să avem credinţă în Dumnezeu! 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor! 


Foaie ortodoxă | pentru sufleţ 


Numărul 26 (CXXXIX) 


D 13 - DUMINICA A X-A DUPĂ 
RUSALII (Vindecarea lunaticu- 
lui); 


ODOVANIA PRAZNICULUI 
SCHIMBARII LA FAŢA A DOM- 
NULUI; 


HRAM: SF. CUV. MAXIM MĂR- 
TURISITORUL; 


Sf. Ierarh Tihon de Zadonsk; Sf. 
Cuv. Dorotei şi Dositei 
(Filocalia IX) - PEȘTE 


L 14 - Înainteprăznuirea Ador- 
mirii Preasfintei Născătoare de 
Dumnezeu; Sf. Prooroc Miheea 


M 15 - Adormirea Preasfintei 
Născătoare de Dumnezeu 


Mi 16 - Sf. Martiri Brâncoveni; 
Sf. Cuv. Iosif de la Văratec; Sf. 
Cuv. Iosif Isihastul; Sf. Cuv. Ra- 
fail de la Banat - ULEI 


J 17 - Sf. Sf. Mc. Miron; Sf. Cuv. 
Gheorghe Pelerinul 


V 18 - Sf. Mc. Flor şi Lavru; Sf. 
Cuv. loan de Rila 


S 19 - Sf. Mare Mc. Andrei Stra- 
tilat şi cei cu dânsul, 2.593 os- 
taşi 


MAXIMINA IA O PAUZĂ 
PÂNĂ ÎN SEPTEMBRIE! 


a ma me m SO n ee rea dr e 


15 august 2023 


Păr. Mina Dobzeu 


Cum a dobândit 
Sf. Maxim Kavsocalivitul 


DARUL 
RUGĂCIUNII INIMII 

Aceasta este o vieţuire chinuitoare pentru 
(4 (4 trup, dar odihnitoare şi mângâietoare pentru 
suflet. O vieţuire care înalţă mintea la cer. 


Stântul Maxim Kavsocalivitul avea multă sete de a dobândi rugăciunea 
inimii şi o ruga mereu pe Maica Domnului să-i dăruiască acest dar al 
rugăciunii. Şi i-a dat Dumnezeu după inima lui şi i-a împlinit dorinţa 
lui. Iată cum s-a întâmplat. 

I s-a arătat lui Maica Domnului şi aceasta i-a spus: 


Maxime, urcă în Vârful Athonului, pentru a primi darul rugăciunii 


Și a urcat Sfântul şi a primit ceea ce dorea cu atâta ardoare. A urcat, 

dar cum a urcat ? A urcat însetat, a urcat înfo- 
metat, a urcat nedormit, chinuindu-şi trupul, a urcat 
desculţ, cu credinţă fierbinte, cu smerenie multă 
şi cu neţărmurită evlavie. A urcat având inima cu- 
rată şi mintea curăţită. A urcat cu nădejde vie şi cu 
căldură în inimă. A urcat până în vârf şi a udat pă- 
mântul cu lacrimi fierbinţi şi multe. 


A urcat, dar nu a primit de îndată darul cel mult dorit. 
A coborât, deci, în Biserica Maicii Domnului întristat, 
dar nu dezamăgit. Si iarăşi a urcat cu mai multă credinţă, 
cu mai multă evlavie, cu mai multă smerenie, cu mai 
multă rugăciune, cu mai multă căldură, cu mai multă 
foame şi cu îndoită sete a sufletului şi a trupului, cu mai 
multe lacrimi şi cu hotărârea că dacă nu se va învrednici 
de darul mult râvnit, să nu mai plece din Vârful Athonu- 
lui, nici să mănânce, nici să 
bea apă si nici să dea ochilor 
săi somn, nici amorţeală 
pleoapelor sale, după cum 
scrie: „Cuvioase părinte, nu 
ai dat somn ochilor tăi, nici 
amorțeală pleoapelor tale, 
până când n-ai eliberat de 
patimi sufletul si trupul tău. 
Venind, dar, Hristos împre- 
ună cu Tatăl şi-au făcut în 
tine sălaş” . 


Acestea erau luptele cele 
văzute ale cuviosului. Dar 
luptele cele nevăzute pe 
care le avea cu nevăzuţii de- 
moni, cine ar putea să le 
povestească ? Deoarece de- 
monii, când au observat că 
Sfântul râvneşte să primeas- 
că darul rugăciunii inimii, 
au ridicat aproape toate ce- 
tele diavoleşti, pentru a-l 
tulbura şi a-l înfricoşa pe 
sfânt, pentru ca din cauza 
fricii sfântul să fugă, fără a 
primi rodul stăruinţelor sa- 
le. Demonii se năpusteau 
asupra lui în număr nesfâr- 
şit, cu strigăte si zgomote 
asurzitoare. Si alte nenumă- 
rate semne înfricoşătoare 
trimiteau demonii în mintea 
cuviosului, pentru a-l face să 
fugă de frică, dar acesta a rămas neclintit, până ce a pri- 
mit ceea ce râvnea. 


În Vârful Athonului a coborât Preasfânta Născătoare de 
Dumnezeu, ţinând în braţele sale pe Pruncul lisus, în- 
conjurată de nenumărați îngeri. lar Vârful Athonului i se 
părea sfântului mai cuprinzător decât cerurile. Şi pe bu- 
nă dreptate, i se părea astfel, deoarece coborâse acolo 
Împărăteasa cerurilor, împreună cu Fiul ei şi Dumnezeu 
cel neîncăput de Ceruri. Iar sfântul, văzând cu ochii săi 
pe Preasfânta Născătoare de Dumnezeu, a căzut la pă- 
mânt şi i s-a închinat de trei ori, spunând de fiecare dată: 


„Născătoare de Dumnezeu Fecioară bucură-te, ceea ce 
eşti plină de daruri Marie, Domnul este cu tine. Binecu- 
vântată eşti tu între femei și binecuvântat este rodul pân- 
tecelui tău, pentru că ai născut pe Mântuitorul sufletelor 
noastre!” 

Şi atunci Maica Domnului a dat cuviosului, cu preacura- 
tele sale mâini, artos sfânt, pe care, luându-l cu evlavie, 
cuviosul l-a mâncat. Atunci, Preasfânta Născătoare de 
Dumnezeu s-a făcut nevăzută de la faţa Sfântului, iar 
acesta — în timp ce mânca pâinea sfântă — a simţit în ini- 
ma sa fierberea şi clocotirea rugăciunii. 


Iar, din acel ceas, şi când dormea şi când era treaz, rugă- 
ciunea clocotea în inima lui, îndulcindu-i sufletul, încăl- 
zindu-i inima şi luminându-i ochii minţii, ajungând să fie 
luminat astfel încât vedea cu ochii lui în întunericul nop- 
ţii atât de bine, ca şi când ar fi strălucit soarele în plină 
zi. Şi, de multe ori se ridica şi era purtat prin aer cu tru- 
pul, ca un vultur. 


Iar tâlcuirea acestei istorioare ne arată că darul rugăciu- 
nii neîncetate a inimii se dă celui care urcă în Vârful At- 


honului. Adică PTi- 
meşte de la 
Dumnezeu mă- 
sura deplinătăţii 
rugăciunii inimii 
acela care petre- 
ce 0 vieţuire 
înaltă, neprihă- 
nită şi curată. 
Aceasta este o vieţuire chi- 
nuitoare pentru trup, dar 
odihnitoare şi mângâietoa- 
re pentru suflet. O vieţuire 
care înalță mintea la cer, 


precum este înălțat Vârful 
Athonului între nori. 


e mi zi 


CINORUI 


or 


„Durerile roadelor tale vei 
mânca, fericit vei fi şi îţi va 
fi bine” . Adică, prin sufe- 
rinţe, prin osteneli, prin 
strădanii şi prin celelalte 
nevoinţe în care te pui la 
încercare pe tine însuţi, 
luptând zi şi noapte cu 
patimile tale, până când 
le dezrădăcinezi din inima 
ta, pentru a se sădi de sus, 
în aceeaşi inimă, pomul 
rugăciunii şi al cugetării duhovniceşti. Prin toate acestea, 
ţi se pregăteşte în suflet rod ceresc, rod nestricăcios, rod 
duhovnicesc, mai dulce decât mierea. Cine gustă din 
acest rod este fericiti cu adevărat, deoarece nu va flă- 
mânzi în veac, trăind el în Hristos şi Hristos trăind în el. 
Atunci va face numai voia lui Dumnezeu, care va fi şi 
voia lui („Iubeşte şi fă ce vrei” spune Fericitul Augustin), 
va avea mintea lui Hristos („Noi, creştinii, avem mintea 
lui Hristos, iar mintea lui Hristos e Duhul Sfânt”, spune 
Sf. Chiril din Alexandria) şi va avea iubirea lui Hristos, 
căci Hristos trăieşte în inima lui („Dacă mă iubiţi veţi fi 
în Mine şi eu în voi”). Cine ajunge aici este realmente 
unit cu Hristos. 

MaxiMina 


MaxiMina 
A ÎMPLINIT 3 ANII 


Aşadar foaia a împlinit 3 ani! Cum 
a apărut MaxiMina? 


A fost un gând care ni s-a dat şi care 
ne-a surprins atunci (în vara zbuciu- 
mată a primului an de pandemie). 
Nu mai făcusem niciodată aşa ceva. 
Poate că nevoia de a puncta şi a reţi- 
ne în memoria colectivă a obştii 
noastre unele evenimente şi îndem- 
nuri... Poate că greul prin care tre- 
ceam atunci şi care ne-a făcut să ne 
dorim să strângem rândurile... Ori- 
cum, Părintele Ştefan a fost deschis 
acestei idei. 


De ce MaxiMina? 


Pentru că suntem ai Sfinţi- 
lor Maxim şi Mina, deci 
MaxiMina. Naşul acestei 
denumiri care a prins atât 
de bine în rândul fraţilor 
este tot Părintele 
Ștefan (apoi cineva 
chiar şi-a dorit să 
pună astfel numele MW 
nepoatei nou- (i) 
născute! Şi tot în 
paranteză fie spus, 
Sf. Maximina este o 
mucenică din prime- 
le veacuri!). L-am 
rugat să ne ajute cu 
o denumire de im- 
pact şi, după câteva 
încercări şi un strop 
de rugăciune, sfinţii şi-au luat ce era 
al lor... 


Cine este colectivul editorial? 


Oricine doreşte şi are ceva de spus, 
care să fie în duhul Bisericii şi al ob- 
ştii noastre. Și am avut mai multe 
colaborări de acest fel pe parcursul 
timpului. Însă în mod constant sun- 
tem 2 surori care adunăm materiale. 


Cum sunt alese articolele? 


Am primit această întrebare de câte- 
va ori... În primul rând este vorba de 
lucrarea celor doi sfinţi ocrotitori, 
care literalmente fac minuni. Dacă 
este ceva de folos în aceste pagini 
(tipărite şi online) este numai pentru 


că ei dau gândul şi găsesc subiectele. 
Au fost dăţi în care eram în impas 
total cu una sau mai multe pagini, 
dar ei ne-au arătat ieşirea întotdeau- 
na (chiar dacă uneori contra crono- 
metru...). 


Apoi, sugestiile părinţilor şi ale fraţi- 
lor. Şi aici trebuie să mulţumim tu- 
turor, dar mai ales celor care ne-au 
criticat, pentru că feedback-ul este 
important. Dacă trece prea mult 
timp fără nicio 

reacţie, ne sim- 


ţim ca planta NA A 


filmul „Apa” 
care nu era băgată în seamă 
şi a avut cel mai mult de sufe- 
rit. Este de preferat un cuvânt mus- 
trător tăcerii totale. Am încercat să 
găsim subiecte din diverse domenii 
legate de viaţa noastră în Biserică: 
tâlcuiri, vieţi de sfinţi, cuvinte de 
folos, educaţie şi familie, ştiinţă, po- 
ezie, artă, interviuri, chiar culinare... 


Explozia de informaţie tipărită şi 
virtuală nu este neapărat o junglă. Şi 
aici, cu riscul de ne repeta, dar cu 
nevoia de a spune adevărul şi astfel a 
mulţumi, tot sfinţii noştri fac mi- 
nuni. Atâtea cuvinte interesante ne- 
au fost dăruite descoperind „din în- 
tâmplare” câte un interviu, reportaj, 
link. Şi mai este ceva: cunoaşterea 
cel puţin a unei limbi străine ajută 
foarte mult. Azi Ortodoxia este glo- 


(Auto) interviu 


bală în cel mai bun înţeles al cuvân- 
tului şi deschiderea spre alte comu- 
nităţi (din alte ţări tradiţional orto- 
doxe, dar şi din Occident, America, 
Australia...) nu face decât să ne îm- 
bogăţească şi să ne lărgească inimile. 


Oricum, suntem conştienţi că avem 

multe de îndreptat şi învăţat. Insă 

răbdarea şi dragostea cu care sun- 

tem primiţi de fiecare dată ne încu- 

rajează, chiar dacă suntem încă în 
pruncie (avem doar 3 
ani!). 


Cum ați reuşit să oferiţi 
săptămânal această foaie 
fără bani? 


Aceasta este una din mari- 
le minuni pe faţă ale sfinţi- 
lor. Singurul moment în 
care am împrumutat nişte 
bani a fost la primul nu- 
măr, pentru tipar. Apoi, 
fără să cerem, am început 
să primim. Fraţii noştri 
sunt cei care ne ajută: de 
fiecare dată câte puţin sau 
din când în când cu sume 
mai mari. Aşa am reuşit să tipărim 
foaia parţial color. Minunea este că 
dacă o dată nu se strângeau destui 
bani, altă dată primeam în surplus. 
Am fost întrebaţi de multe ori cu 
mirare dacă nu costă nimic. Să ştiţi 
că este o mare bucurie să poţi spune 
celui care îţi cere ceva, că nu trebuie 
să-ţi dea nimic sau, dacă doreşte 
neapărat, doar cât şi când consideră. 
Aşa ajungem să dăruim din darul 
sfinţilor. 


Planuri de viitor? 


Niciunul pentru că nu este în pute- 
rea noastră să ştim. De câteva ori au 
fost ispite de a renunţa cu totul. Sau 
ni s-a propus să rărim apariţiile. 
Când nu se va mai putea, MaxiMina 
se va retrage. Deocamdată am fost 
încurajați să ne facem treaba. Şi to- 
tuşi, există nu un plan, ci o dorinţă 
de viitor: să fim de folos celor care 
citesc (fie şi numai prin rubrica de 
Anunţuri). În rest, slavă lui Dumne- 
zeu pentru toate! 

s Mândria este opatimă neraţională ce se strecoară în 
fiecare lucrare a virtuţii... creşte împreună cuc celelalte virtuţi. 
(Sf. Nil Ascetul) 


s) Mândria este asemenea unui COpac înalt şi puternic ale cărui 


ramuri toate sunt șubrede, iar dacă cineva se va ur- 
ca în el, se va prăbuşi îndată de sus. (Sf. Efrem Sirul) 


E) Cine este mândru Nu se cunoaşte pe sine; căci dacă 
s-ar cunoaşte pe sine şi prostia care se cuprinde în el, nu s-ar 
mândri. Iar cine nu se cunoaşte pe sine cum poate să cunoască pe 
Dumnezeu? (Sf. Marcu Ascetul) 


= Nimic nu poate sfâşia trupul Bisericii atât de mult 
ca mândria. (Sf. Ioan Gură de Aur) 


E DACĂ VREI SĂ BIRUIEŞTI MÂNDRIA, orice ai face, să nu spui că din munca mea am fă- 
cut sau din puterea mea am izbutit. Chiar şi dacă posteşti şi priveghezi sau dăruieşti ceva sau cânţi 
sau ajuţi, spune: Dumnezeu m-a ajutat, nu puterea şi munca mea. (Sf. Efrem Sirul) 


Dăruire 


Nichifor Crainie 


Aştepţi nerăbdător din lună-n lună 
Să rupi căpşuna rumenă din straturi 
Ori la soroc ştiut din pomii maturi 


Cireaşa roză şi albastra prună. 


Dar eu măslini sădit-am în plantații 


Cu rodul pentru alte generaţii 
Iar vie dac-ai pus, în toamna patra Când de pe-acest pământ mă voi fi dus. 
Cu lacrimi dulci te-nveselesc butucii 
Și, după zece ani, te-aşteaptă nucii Culegători necunoscuţi de mine 
Cu ropotele fructelor ca piatra. Vor scutura măslinii de măsline 


Și nici n-or bănui cine i-a pus. 

MaxiMina 


MINUNEA 


Sfântului Nifon 
de la Craiova 


În urmă cu aproape trei ani, am fost 
diagnosticat cu o tumoră malignă la 
nazofaringe! 


Cu darul lui Dumnezeu şi prin dra- 
gostea şi purtarea de grijă a semeni- 
lor mei, care mi-au fost alături, am 
urmat tratament în ţară 
(chimioterapie), apoi radioterapie cu 
protoni în Elveţia. După radiotera- 
pie, pe partea stângă, în nazofaringe, 
unde a fost localizată tumora, în ca- 
zul meu nu mai exista 
fosa nazala (nara), ci 
doar o masă de ţesut 
arsă si inflamată! Am 
fost consultat de către 
mulţi medici o.r.].-işti 
din Craiova si Bucuresti 
si toti au fost miraţi de 
cât de afectat sunt pos- 
tradioterapie. Pentru că 
mai exista un rest tumo- 
ral viabil, nimeni nu ac- 
cepta să opereze în vede- 
rea reconstrucției rinofa- 
ringelui. Aceste efecte 
adverse se manifestau 
sub forma faptului că nu 
puteam respira decât 
folosind nara dreaptă, dar şi acolo cu 
intermitențe. Pe gură nu puteam 
respira deoarece nu mai aveam sali- 
vă, iar mucoasa bucală, gâtul şi lim- 
ba erau uscate şi inflamate! 


Dar problema cea mai mare era că 
nu puteam să dorm şi, implicit, să 
mă odihnesc şi să pot reveni la un 
normal cotidian pentru supravieţui- 
re! Dormeam circa două ore noap- 
tea, dar şi acelea cu pauze, adică 
erau aţipiri de maxim 30 minute, cu 
pauze, pentru că mă trezeam sufo- 
cat, fără aer! Dezvoltasem şi un soi 
de fobie, în sensul că îmi era teamă 
să mai dorm întrucât de fiecare dată 
mă trezeam, din lipsa aerului, sufo- 
cat. 


Această problemă apăruse în Elveţia, 


după jumătatea tratamentului. Mai 
bine de trei luni n-am dormit! Am 
crezut că o să-mi pierd minţile! Me- 
dicii îmi spuneau "să rezist" aşa încă 
un an pentru că ei nu-şi asumă riscul 
de a interveni chirurgical! Interven- 
ţia ar fi fost una dificilă, reconstruc- 
ţie nas, cu montare de proteză (tub) 
prin care să pot respira! 


Pe 10 august 2021, seara, deoarece 
mă sufocam efectiv, am plecat cu 


maşina la ţară, nădăjduind că poate 
acolo voi reuşi să respir măcar atât 
cât să mă pot odihni câteva ore! Am 
plecat cu mare tristeţe în suflet deoa- 
rece ştiam că în acea seară se va face 
slujba de priveghere a Sfântului nos- 
tru drag de la Craiova, Sfântul Ierarh 
Nifon. La plecare, am trecut prin 
spatele catedralei şi am ascultat pu- 
ţin din slujba închinată Sfântului 
Nifon! 


Menţionez faptul că eu am venit în 
Craiova la Facultatea de Teologie, în 
anul 2005, iar în 2006 am fost an- 
gajat cântăreţ al catedralei Sfântul 
Mare Mucenic Dimitrie din Craiova. 
Din 2006 până în acel moment, nici 
eu, nici familia mea nu lipsisem ni- 
ciodată de la slujba de priveghere a 
Sfântului! 


Mi-am amintit, fiind în maşină, de 
bucuria pe care o simţeam de fiecare 
dată când participam la hram şi am 
simţit un regret adânc în suflet, iar 
cu umilinţă şi durere, am cerut ierta- 
re Sfântului Nifon pentru că nu pot 
să fiu şi eu prezent! Nu i-am cerut 
Sfântului nimic altceva decât să mă 
ierte! În noaptea de 10 spre 11 au- 
gust, spre dimineaţă (orele 5-6), am 
simţit în nas un soi de răceală ca 
gheaţa! Eram mirat de acea senzaţie 
fără să-mi dau seama că 
începeam să respir pe 
nas, după o pauză de mai 
bine de trei luni! Până în 
timpul Sfintei Liturghii 
eu puteam respira nor- 
mal pe nas! 


Am plâns de bucurie toţi 
cei din casă, pe care, sub 
entuziasmul minunii 
tocmai săvârşite, nu am 
mai ţinut cont de oră şi i- 
am trezit! După această 
minune, am fost la un alt 
consult o.r.]., la medicul 
care spunea că nu poate 
interveni chirurgical. Mi- 
a făcut o fibroscopie (endoscopie 
nazală) şi mi-a spus, cu uimire, că... 
este alt nas şi că nu are nici o expli- 
caţie! I-am povestit experienţa din 
zilele acelea şi i-am spus cine "m-a 
operat" de fapt. 


Aceasta este minunea pe care a făcut 
-o Sfântul Nifon cu mine, nevredni- 
cul! Sfinţii nu au nevoie de recunoş- 
tinţa noastră, dar noi suntem datori 
a nu tăinui darurile lor minunate 
spre încredințarea şi întărirea celor 
care sunt în nevoi! 


Sfinte Ierarh Nifon, roagă-te lui 
Dumnezeu pentru noi, păcătoşii! 


Pr. Gheorghe Smădoi din Craiova 

VEȘMINTELE 


preoțești 
(5) 


FELONUL 


Felonul este veșmântul liturgic purtat de preoţi 
pe umeri, amintind de mantaua sau pelerina 
purtată de Mântuitorul Hristos şi Apostolii Săi, 
piesă vestimentară care la evrei făcea parte din 
uzul general. Putem aminti că un astfel de felon 
purta şi Sfântul Apostol Pavel, după cum se po- 
meneşte în Epistola a doua către Timotei. Oda- 
tă cu trecerea timpului această îmbrăcăminte a 
început să dispară, felonul fiind păstrat doar 
între piesele liturgice ale slujitorilor Bisericii. 


Ca formă, felonul este păstrat atât de către or- 
todocşi, cât şi de romano-catolici. În Apus în- 
să, veşmântul acesta şi-a păstrat denumirea de 
"penulă”, fiind scurtat prin tăierea părţilor late- 
rale pentru a uşura mișcările braţelor. In lumea 
ortodoxă, el îşi păstrează denumirea grecească, 
scurtând doar partea din față, pentru a lăsa mai 
libere mâinile. 


Despre întrebuinţarea felonului nu avem date 
până în secolul al VIII-lea. Aflăm apoi că până 
în secolul al XV-lea felonul devine un 
veşmânt purtat deasupra, atât de preoţi, 
cât şi de arhierei. În Bisericile Ortodoxe de as- 
tăzi, felonul a rămas un veşmânt liturgic speci- 
fic preoţilor, în timp ce la arhierei el a fost 
înlocuit cu sacosul. 


În ceea ce priveşte culoarea, la început era 
cea albă, ca la toate veşmintele primare. Mai 
târziu, se vor întrebuința şi materiale din alte 
culori. De pildă, în vremea Postului Mare se 
poartă de obicei nuanţe roşii, iar în timpul Săp- 
tămânii Sfintelor Patimi felonul este recoman- 
dat a fi de culoare neagră, exprimând astfel po- 
căinţa, întristarea şi plângerea. 


Preoţii îmbracă felonul peste stihar, epitrahil şi 
brâu, după ce îl binecuvântează şi sărută crucea 
din spate, rostind formula din Psalmul 131, 9: 
"Preoţii Tăi, Doamne, se vor îmbrăca întru 
dreptate şi cuvioşii Tăi întru bucurie se vor 

Felonul Sf. loan Gură de Aur 


bucura totdeauna..." 


Potrivit învăţăturii ortodoxe, felonul repre- 
zintă purpura stacojie cu care a fost îm- 
brăcat Hristos Domnul în timpul patimi- 
lor Sale în semn de batjocură, dar şi haina 
lungă a Botezului purtată în vechime de neofiţi. 
Prin urmare, felonul este un veşmânt liturgic 
care, deşi apare în cult după secolul al VIII-lea, 
aduce cu el o tradiţie ce îşi are rădăcinile în pri- 
mele secole creştine. 


În tezaurul Muzeului Eparhial de la Roman se 
păstrează un felon despre care, tradiţia spune 
că ar fi aparţinut Sfântului loan Gură de 
Aur, exponat considerat astăzi cel mai valoros 
obiect de cult din zestrea Eparhiei. Potrivit tra- 
diţiei, acest felon ar fi fost expediat împreună 
cu alte odoare bisericeşti, aduse de la Patriar- 
hia Constantinopolului, unui domnitor moldav. 


„Veşmântul liturgic sub forma unei mantii, ce 
se închide în faţă este din mătase albă, iar du- 
blura din pânză de cânepă. Prin țesătura de 
fond apar ca motive dominante: trifoiul cu pa- 
tru foi şi crucea rectangulară din galon, lucra- 
te în fire de aur şi mătase galbenă. Numărul 
mare de cruci, din câmpul felonului, i-a adus 
denumirea de polistavrion. Pe spatele 
veştmântului a fost aplicat ulterior un medali- 
on brodat, ce-l înfăţişează pe Mântuitorul 
Hristos Pantocrator binecuvântând. Acesta 
este brodat în fire de aur, mătase şi perle fiind 
încadrat într-un cerc. Marginea de sus a felo- 
nului, în formă circulară, este ornată cu un 
chenar cusut de asemeni cu fire de aur şi mă- 
tase roşie. Spre deosebire de feloanele utilizate 
în cadrul cultului în secolele XIX-XX, acest fe- 
lon are ceva specific, anume, că se închide în 
faţă, începând de la piept până la poale, cu 
nasturi aurii. Chenarul deschiderii circulare 
de sus se repetă atât la poale, cât şi la margi- 
nile încheiate în faţă”. 

Vulturul e cel mai tare dintre păsări şi cel mai ager la 
vedere şi se poate ridica la înălțimi uimitoare. După 
aceste însuşiri, vulturul este simbolul forţei, al puterii 
stăruitoare spre înălțimi, chipul atotputerniciei şi 
atotştiinţei lui Dumnezeu. 


În simbolica creştină e semnul învierii, al înălţării creş- 
tinismului. Evanghelistul Ioan are vulturul ca emblemă, 
fiindcă în Evanghelia sa se înalță cu gândul la dumnezei- 
rea Mântuitorului. 


Vulturul e şi simbolul vitezei, chipul reîntineririi şi al 
nemuririi: „înnoi-se-vor tinereţile tale ca ale vulturu- 
lui” (Ps. 102). În înţelesul acesta îl aflăm adesea pe vechi- 
le sarcofage. 


fii (Deut. 32, 11; leşise 19, 4). Prin această însuşire e şi 

Simboluri creştine 


VULTURUL 


chipul providenţei dumnezeieşti. Precum vulturul își 
urcă puii în aer şi zboară deasupra lor, supraveghindu-i, 
aşa şi Dumnezeu poartă grijă de poporul Său. 


Vulturul este şi simbolul iubirii lui Dumnezeu faţă de 
credincioşii bisericii creştine. El este simbolul creştinilor 
adevăraţi, care stăruie în înălțimile sufletului, departe de 
forfota păcătoşeniei. 


Vulturul bicefal (pe steagurile din Athos sau de la Patri- 
arhia Ecumenică) este cel mai recunoscut simbol al Orto- 
doxiei de astăzi, simbolizând unitatea dintre Biserica 
Ortodoxă Bizantină şi Stat, o „simfonie” între funcţiile 
civile şi ecleziastice ale societăţii creştine. 


Sfinţii Părinţi despre 
MÂNDRIE 


JI JL II JI 


nuieşte multă scârbă. (Sf. Nil Ascetul) 


Mândria este primul pui al diavolului. (Evagrie, Filocalia 1) 
Mândria este cauza tuturor relelor. (Sf. loan Gură de Aur) 
Mândria este lipsa cunoaşterii de Dumnezeu. (Sf. Maxim Mărturisitorul) 


Mândria este ca oumflătură a sufletului plină cu noroi; dacă e coaptă, se sparge şi prici- 


